**Un cer albastru fără nor**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Vreau să te-anunț că vine iarăși vara

Și te invit cu mine la Prislop

Să ne oprim o zi în Hunedoara

Că ne-a fost scris, iubito,-n horoscop

Să ne-ntâlnim în turnuri de cetate

Și prin creneluri să privim în gol

Spre baldachine cu amor brodate,

Să ne oprim pe-al dragostei atol,

Să ne rugăm în sfânta mănăstire

S-avem un cer albastru fără nor

Și-n inimă o oază de iubire,

În ea să cânte îngerii în cor.

- Hai să pornim acum în drumeție,

La meteo se-anunță, chiar de azi,

Timp însorit și vremea ne îmbie

Spre un castel zidit de huniazi.

În baldachinul roșu al iubirii

Să cerem îndurare pentru cei

Ce-asemeni nouă, pragul fericirii

L-au depășit, iubite, spune-mi, vrei

Să ne-ndreptăm apoi, pioși, spre Hațeg

Lângă mormântul cald să așezăm

Ofrandele supreme ale vieții,

Să mulțumim și să ne bucurăm?

Ioan Grigoraș Liliana Trif